《奉和御制真游殿上梁》
宋代·寇准

敦崇妙本膺丕贶，濬发鸿源示永年。
吉语密传当乙夜，粹仪祗觌拥祥烟。
皇心翼翼精斋至，祖德绵绵道诲宣。
诞集纯禧彰锡羡，交修茂典表钦先。
爰稽大壮新琼宇，仰法殊庭设绮筵。
山积瓌材咸备矣，神扶华栋见巍然。
元龟献兆良辰协，哲匠施勤庶艺全。
四柱如翚循宝势，觚稜削玉灿珠躔。
黼帷夙设宸居丽，翠葆躬临圣志虔。
昭答明灵陈盛会，睿词敷畅焕云牋。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。